als_Latn dik_Latn sag_Latn
Burime të besueshme të Economic Daily kanë bërë të ditur se pajisja e shumëpritur e Apple-it, iWatch, do të vijë në tri versione të ndryshme.
Nëse kjo është e vërtetë, atëherë do të jetë një version i iWatch që do të ketë ekran 1.6 inç dhe dy modele të tjera me ekran 1.8 inç. Njëri nga versionet me ekran 1.8 inç do të ketë një xham prej safiri në pjesën ballore.
Gazeta prestigjioze kineze Economic Daily sugjeron se iWatch do të kushtojë 349 dollarë. Gazeta parashikon gjithashtu se kjo orë inteligjente do të prezantohet në tremujorin e tretë të këtij viti. Duke pasur parasysh faktin që ka akoma edhe një muaj deri në prezantimin zyrtar të kësaj ore, mund të bëhen shumë ndryshime gjatë procesit të zhvillimit të saj, kështu që nuk duhet t’i marrim për të mirëqena të gjitha spekulimet e bëra për këtë orë.
(Herë të lexuara: 326)
als_Latn als_Latn als_Latn als_Latn